
Botonan grandi mayo- 
ria biá ta nabegá riba 
debenan grandi. 


dia internashonal di enfermeria 


Bonairekrant 
notisia na hulandes 

Djabièrnè 12 di mei tabata dia internashonal di enfermeria. Fundashon Mariadal tabatin selebrashon di e dia huntu ku esnan ku ta laborá na 
e hospital. Diputado Kroon i hunta di direktiva di Fundashon Mariadal Giovanni Frans ta entre esnan ku a hiba palabra durante e seremonia 
ofisial. Despues di a parti ofisial enfermero i enfermeranan a risibí un regalo kompaña pa un desayuno. 


BONEIRU A SUBI KAYA 


PA TUR BO 
PIESA I TIRE 
PA BO AUTO, 
BUS OF TRUCK 

Pronóstiko di tempu pa Boneiru 


Djabièrnè 12 te Djasabra 13 Mei 2023 
Parsialmente nublá i predominantemente seku 


Parsialmente nublá i lo keda predominantemente seku. E temperatura 
máksimo lo ta 31°C, e temperatura mínimo 27°C. E bientu ost ta mod- 
erá te basta fuerte, forsa 4-5. 
Altura di ola: 1,5-2,0 m (5-7 pia). 


* Altura di ola válido pa laman grandi 
KRALENDIJK 
-- 
Djaweps 11 di mei Sen- 
tro di Notifikashon a risibí 
notifikashon 
tokante 
un 
sambuyadó ku a hañ’é den 
problema den besindario di 
waf di Cargill. 
Na yegada di patruya, 
e sambuyadó ya tabata na 
tera i trahadónan di e kom- 


Sambuyadó a fayesé 


pania di salu ya kaba a ku- 
minsá ku reanimashon. 
Personal di ambulans ku 
a yega na e sitio, a tuma ofer 
e reanimashon. Despues di 
yegada na hospital lamen- 
tablemente e víktima a bin 
fayesé. Ta trata di un dama 
di nashonalidat merikano. 


Di.Jo.Ma Construction B.V. 
ta buska 
- karpinté 


Mas inf. tel. nr. 780-4641 


Tavarez Refri-Parts 
B.V. 


ta buska 
- tékniko di refrigerashon 


Inf. tel. nr. 786-3801 


KRALENDIJK -- Bo- 
neiru tabatin un tremendo 
presentashon durante Or- 
lando Fashion Kids, ku par- 
tisipashon di Nishanthalie 
Molina i Khloe Obersi. 
Orlando Fashion Kids ta 
un evento grandi ku a keda 
organisá na Orlando, Flori- 
da, Estádos Unídos, di 3 pa 
7 di mei i a brinda un plata- 
forma pa muchanan di tur 
parti di mundu por a mustra 
nan talento riba tereno di 
pasarela i modelahe. 
Esaki tabata un oportun- 
idat grandi i un eksperensia 
úniko pa nos muchanan. 
Durante e enkuentronan 


Ku partisipashon di Nishanthalie Molina i Khloe Obersi 
Tremendo presentashon durante Orlando Fashion Kids 


tambe nan por a sera ko- 
nosí i sera amistat ku otro 
muchanan ku tin e mesun 
pashon. 
Aparte di modelá, fak- 
tornan manera disiplina i 
komunikashon ta hunga un 
ròl grandi, loke ta algu hopi 
balioso den e muchanan de- 
saroyo. 
Riba invitashon, e bri- 
ante talentonan di Bonei- 
ru, Nishanthalie Molina i 
Khloe Obersi, tambe a par- 
tisipá na e gran evento akí 
i nan a sa di demostrá nan 
habilidatnan riba pasarela, 
modelando for di un kolek- 
shon di trahenan bunita, 


kreativo i fashonabel di 
diferente diseñadó di moda 
for di diferente pais. 
E presentashon di e 
muchanan tabata tremendo 
i impreshonante durante 
Orlando Fashion Kids, ape- 
sar ku tabata nan promé biá 
riba pasarela internashonal. 
Mayornan i famia ta 
sumamente satisfecho i or- 
guyoso ku nan por a realisá 
e biahe akí i ta felisitá Nis- 
hanthalie i Khloe, pa nan 
tremendo prestashon. 
Un danki di kurason na 
tur e mentornan pa nan tra- 
bou duru i dedikashon pa 
entrená i prepará nan pa 


asina nan soño i nan deseo 
por a bira realidat. 
Danki tambe na tur ku 
a sostené e muchanan ku 
bunita mensahe i deseo, 
esaki tabata un estímulo 
grandi pa nan. 
Ta evidente ku nos isla 
chikitu Boneiru tin hopi 
talento i potensial, tambe 
riba tereno di modelahe i 


pasarela. 
Ohalá 
gobernantenan 
por pensa mas den direk- 
shon di duna aporte na 
momento di partisipashon 
di nos muchanan na tipo 
di eventonan asina ku sin 
duda ta duna Boneiru su 
nòmber un realse riba nivel 
internashonal. 

Mi ta meimei di un reto nobo. 
Tratando ku tur mi ener- 
gia pa Bonairekrant haña e 
puesto ku e meresé den nos 
komunidat. Bonairekrant ta 
un wèpsait di notisia na Hu- 
landes. Bon mirá, e wèpsait 
aki ta salí for di e serebro di 
Boi Antoin. Segun ami Boi 
su serebro mester ta mera- 
mente un kas di araña, ku 
tur sorto di taki i tela. Hopi 
bia e ta kansa mi ku tur su 
ideanan i plannan nobo. 
Straño ta ku hustamente 
esaki ta atraé mi asina hopi 
den traha ku Boi. Nunka ta 
laf, semper algu nobo pa 
hasi i algu pa reta mi mes. 
Por lo ménos, pa ami. 
*** 
Bonairekrant ta kompleta- 
mente na Hulandes pues 
dirigí riba hendenan ku ta 
papia i komprondé e idioma 
aki. Mi tin ku atmití ku mi a 
balotá e peso di e reto ‘ki. 
E ta tuma basta tempu pa 
manehá e redakshon di Bo- 
nairekrant. Mi no por gaña, 
Boi tei pa asistí ku ‘raad en 
daad’. Aportando ku artíku- 
lonan spesialmente tokante 
naturalesa, historia i kultura. 
Boi ta kere ku esaki ta yuda 
e makamba pa integrá mihó 
i komprondé e boneriano. 
Ku e vishon aki el a konven- 
sé mi. 
Loke ta kosta hopi tempu ta 
pa forma e plataforma aki, 
laga hendenan konosé e ini- 
siativa ‘ki. Parti di esaki ta ku 
mi mester ta hopi aktivo riba 
medio sosial. Hustamente 
loke mi no gusta. Mi no gus- 
ta subi riba Facebook ètòl. 
No komprondé mi robes 
lesadó, mi sa ku hopi hende 
gusta konektá ku mundu n’e 
manera aki. E no ta p’ami. 
Mi ta mira muchu hende ta 
hasi otro daño usando pal- 
abra. 
*** 
M’a lanta fo’i chikí ku e kon- 
septo ‘no ta pasombra bo 
tin un opinion bo tin ku djis 
desplegá esaki sin tene kue- 
nta ku otronan’. P’ami Face- 
book a bira un plataforma 
ku hopi hende ta bisa nan 
opinion sin tene kuenta ku 
e magnitut i peso di palabra. 
Mi aporte na BONERIANO ta 
ménos mirando ku hopi tem- 
pu ta bai den Bonairekrant. 
Mi ta asta evaluando pa stòp 
ku NE. Duna espasio na ki- 
sas PA òf nos kolega nobo 
ZJ. E parse un hende ku tin 
hopi kos pa kompartí. 


*** 


BONEIRU A 
SUBI KAYA 


KRALENDIJK- Ayera 
Boneiru masalmente a ak- 
shoná den solidaridat. Un 
multitut grandi di hende a 
subi kaya pa protestá kontra 
e echo ku ainda Hulanda no 
a stipulá un mínimo sosial. 
Hopi a kategorisá e mani- 
festashon aki komo promé 
bia den historia di Boneiru, 
nunka ántes un kantidat 
enorme di siudadano a sos- 
tené un kousa na e manera 
‘ki. 
Organisadónan 
di 
e 
manifestashon aki a hasi 
yamada fuerte i enfoká pa 
pueblo kompleto partisipá 
na e akshon. Por konklui 
ku pueblo a duna oido na e 
yamada. Ta kalkulá ku mas 
di 600 persona a kana for 
di rotònde di supermerkado 
van den Tweel pa parke 
wilhelmina. 
Vários 
organisashon 


a uni forsa i nan kolab- 
oradónan a kana den e 
marcha pa igualdat. Kolab- 
oradónan di diferente ako- 
hida pa mucha a partisipá. 
Tambe tabatin un kanti- 
dat grandi di penshonado 
kanando den e multitut. Por 
a mira representantenan di 
diferente partido polítiko. 
Tur hende a haña ku e 
mensahe pa sekretario di 
estado Van Huffelen i gabi- 
nete Rutte ta bon kla. Bo- 
neiru no ta aseptá mas tar- 
dansa pa stipulá e mínimo 
sosial. 
Por a nota hendenan di 
tur gremio i klase sosial 
den nos komunidat i ade- 
mas diferente nashonalidat. 
“Nos a marcha sin polis. 
Ora tin solidaridat no tin 
forsa pa para e koriente. Un 
pueblo humilde pero deter- 
miná pa para pa su derecho. 


Awe nos ta mará komo un 
nashon sin distinshon di 
rasa, religion, kolo polítiko. 
Ún Boneiru, ún bos, ún de- 
terminashon. No tin awa pa 
laba ni sèrbètè pa seka”, ta- 
bata palabranan di Norwin 
Nòchi Willem, konsehero 
di USIBO. 
Na Parke Wilhelmina 
tabatin vários oradó ku a 
hiba palabra. E ambiente 
en general tabata di union, 
ku e konvikshon ku porfin 
lo kristalisá e promesa pa 
un mínimo sosial. Mavis 


Abrahams, presidente di 
USIBO a términa su spich 
ku e palabranan ‘de koek 
is op’, pues awor e kuki a 
kaba, ni wiriwiri no a sobra. 
Gezaghèber 
interino 
Nolly Oleana tambe a hiba 
palabra. Por resumí e mani- 
festashon aki komo un ak- 
shon sostené pa tur gremio, 
pues polítika, sindikalismo, 
komersio i mayoria siu- 
dadano. Si ainda no stimulá 
e mínimo sosial, ta inbolun- 
tat di Den Haag? 


Elekshon ABVO 


KRALENDIJK- Ayera 
miembronan di sindikato 
ABVO a bai urna pa de- 
positá nan voto pa asina 
eligí un direktiva nobo. E 
direktiva aki mester sos- 
tené Robert Sances presi- 
dente di ABVO-Boneiru. 
Miembronan a vota pa 
e siguiente personanan pa 
forma e direktiva. Joanny 


Trinidat ku 63 voto, Tafila 
Janga ku 48 voto, Shehe- 
ra Lo-a-Njoe ku 43 voto, 
Sjurnen Hersilia ku 43 
voto, Lionel Emerenciana 
ku 35 voto. Miembro- 
nan por a akudí di 10or di 
mainta te 6or di atardi na e 
urna di ABVO na kaminda 
Jato Bako. Tambe tabatin 
un urna mobil. 


Polis a hasi redada na 
Antriol 
KRALENDIJK- Ayera, 
djabièrnè 12 di mei, den 
oranan di atardi a tene un 
entrada hudisial den un kas 
situá den e bario di Antriol. 
E entrada tabata den kuadro 
di un ladronisia kometé re- 
sientemente. Durante e en- 
trada a detené un hòmber 
di inisial F.D.J. di 48 aña 
di edat en konekshon ku 


ladronisia, enkubrimentu, 
violashon di Lei di Opio 
BES i Lei di Arma BES. 
A konfiská tambe artíkulo 
probablemente prosedente 
di ladronisia i otro artíkulo 
kontra lei di Opio BES i 
lei di Arma BES. Investi- 
gashon den e kaso ta an- 
dando i no ta deskartá mas 
detenshon den esaki. 

KRALENDIJK—Nel i 
Gladis Nicolaas ta duna guia 
na personanan ku ta bishitá 
Colombia sea pa plaser òf 
pa motibunan médiko. Den 
AKTUALIDAT e pareha a 
konta kon henter e proseso 
ta bai. Nan ta enkargá nan 
mes ku entre otro buska e 
bishitante for di aeropuerto, 
regla estadia i sita serka 
dòkter. Gladis ta konsehá 
pa bishitantenan na lugá di 
kambia sèn, uza nan tarheta 
di krédito.”Hopi lugá no ta 
aseptá dòler. Pa kambio di 


KRALENDIJK—Du- 
rante presentashon di sifra 
di kriminalidat di 2022, 
tim di maneho a el a bira 
riba entre otro sifranan di 
maltrato. 
Den e kategoria aki ta 
kai entre otro destrukshon, 
menasá i diferente forma 
di maltrato. A registrá un 
total di 61 kaso di mal- 
trato doméstiko. Kompará 
ku añanan anterior tin un 
bahada notabel di 90% 
den maltrato general i un 
bahada den notifikashon- 
nan di violensia domé- 
stiko. Un di e faktornan ta 
e echo ku kuerpo polisial 
ta traha den kolaborashon 


Kaso di droga ainda den investigashon i 
Bahada den violensia doméstiko 


ku diferente instansia ku 
por intervení na momentu 
ku esaki ta nesesario. Un di 
nan ta Sentro Akseso. 


Asesinato i menasa 
Tim di maneho a duna 
di konosé ku no tabatin re- 
gistrashon di ningun kaso 
di asesinato/homisidio na 
2022. 
Loke si polis a registrá 
ta ocho kaso di intento di 
asesinato. 
Pa loke ta destrukshon, a 
registrá un total di 96 kaso. 
Kompará ku añanan ante- 
rior, na 2022, e kantidat di 
kasonan di destrukshon a 
konosé un bahada leve. 


Kasonan di menasa 
polis a registrá un total di 
99 kaso. Di e kasonan aki, 
25 tabata ku ama di kan- 
dela. E kantidat aki por lo 
general a keda meskos ku 
añanan anterior. 


Droga 
Polis a hasi detenshon 
di 19 persona relashoná 
ku lei di opio. Tin algun 
kaso ku ainda ta den in- 
vestigashon. 
Un di e kasonan ta e 
kontrabanda di droga ku 
tabatin na 2022 i ku polis 
a realisá algun detenshon. 
E kaso ta ainda den inves- 
tigashon. 


Segun Gladis Elena Cossio; 
“Medellin ta mas ku solamente Pablo Escobar” 


moneda no ta kumbiní debí 
ku e valuta ta inkonsistente. 
Mi ta sugirí tur hende pa 
uza tarheta ya ku praktika- 
mente tur establesimentu 
ta aseptá esaki. Tambe e ta 
mas seif ku kana rònt ku 
plaka kèsh.” Mas aleu Gla- 
dis ta splika ku konsultori- 
onan médiko pa gran may- 
oria no ta aseptá sèn kèsh 
tampoko. E presentadó, Boi 
Antoin, ta puntra Nel kon 
e ta eksperensiá kosto di 
bida di Colombia kompará 
ku Boneiru. Nel ta indiká 


ku esaki ta un diferensia di 
dia ku anochi. “Kuminda ta 
barata apesar ku esaki a subi 
un tiki. Fruta i berdura su 
preis ta hopi otro kompará 
ku akinan,” Nel ta splika. 
Meskos ku tin supermer- 
kadonan renombrá ku nan 
preis ta poko mas haltu na 
Boneiru, Colombia tambe 
konosé esaki. “Bo ta paga 
mas karu pa e produktonan 
i e variedat ta grandi. Mi a 
tuma nota ku nan a kumin- 
sá ofresé tambe diferente 
produkto merikano.” Pa 


loke ta restorant, Nel ta sp- 
lika ku por tipifiká hopi di 
nan komo restorant kasero. 
Esaki ta nifiká ku nan tin un 
menú limitá. Pero e kalidat 
di kuminda ta haltu. Den 
mayoria kaso Nel i Gladis ta 
opta pa laga bishitantenan 
ku ta bai pa motibunan mé- 
diko, hospedá den un hotèl 
djis banda di un di a mihó 
klínikanan ku tin. Banda di 
e klínika tin tambe un sen- 
tro komersial unda ku fásil- 
mente e bishitante por kana 
bai hasi su kompra. Ta trata 
aki di e hotèl Porton de Ro- 
deo. Los di e hotèl aki, tin 
tambe vários otro hotèl mas 
ku Nel ta rekomendá. E ta 
dependé unda e persona ke 


bai. Gastu di hotèl tambe, 
segun Nel ta sigui splika 
tambe ta varia dependi- 
endo unda e persona keda. 
“Por ehèmpel na Porton de 
Rodeo, un persona ta paga 
masoménos 50 dòler pa dia, 
inkluso un bon desayuno.” 
E pareha no ta hasi un 
distinshon entre bishitan- 
tenan. Ta atendé tantu esnan 
ku bai pa plaser òf médiko 
ku mesun atenshon. Gladis 
ta konta ku Medellin ta un 
siudat ku hopi talento i hopi 
atrakshon bunita. ”Hóben- 
nan ta asosiá e siudat ku 
Pablo Escobar. Mi mester 
bisa ku e siudat ta mas ku 
esaki. Tin hopi otro kos pa 
ofresé.” 
Bonairekrant notisia na 
hulandes 


KRALENDIJK- 
E 
wèpsait di notisia na hu- 
landes, Bonairekrant ta 
aksesibel un bia mas. Por 
konsiderá Bonairekrant e 
ruman di BONERIANO, 
tresiendo notisia di pueb- 
lo na e idioma hulandes. 
Un inisiativa sumamente 
importante mirando e po- 
blashon aktual di Boneiru. 
E redakshon final di Bo- 
nairekrant ta den man di 
Boi Antoin i reportero Na- 
thaly Evertsz. 
Boi Antoin den su 
trabounan pa engrandesé 
kultura i historia di Bonei- 
ru riba un base regular tin 
kontakto ku vários hulan- 
des oropeo, di tur klase so- 
sial i edukashon. “Un kos 
tur tin komun. E nesesidat 
i gana pa yega na notisia 
lokal di Boneiru. Tambe 
pa haña mas informashon 
tokante nos kustumbernan 
i norma i balor”, Antoin ta 
splika. 
No por deskartá ku e 


kantidat di persona di orí- 
gen hulandes oropeo ku 
ta bin buska nan bibá riba 
nos isla ta oumentando. 
Tambe tin vários ámtenar- 
nan hulandes ku ta bin aki 
pa un periodo limitá. 
“No por ignorá e me- 
nasa real den forma di un 
‘kloof’ entre e habitan- 
tenan lokal i e hulandes 
oropeo ku e bin establesé 
riba Boneiru. E distansia 
aki, entre e gruponan di 
habitante, por ta hopi mas 
chikí na momentu ku tin 
mas konosementu di e kul- 
tura i historia di Boneiru. 
Bonairekrant ke stimulá 
esaki, tresiendo tur dia no- 
tisia lokal, kultura i histo- 
ria ta promové integrashon 
di e hulandes oropeo den 
komunidat 
boneriano”, 
Evertsz ta agregá. 
Por lesa tur notisia di 
Bonairekrant riba www. 
bonairekrant.com of pa- 
gina di Facebook. 


Fundashon Kuido pa Personanan Desabilitá,FKPD riba djárason 11 di mei a sertifiká 
5 guia. E sertifikashon ta pa duna klientenan medikamentu i tambe seguridat di tantu 
kliente i tambe e trahadó. 


Empleado di fkpd a ribisibi sertifikado 

Manifestashon 

KRALENDIJK – Tra- 
hadónan di Matadero a 
sigui un kurso di mata bes- 
tia na Kòrsou. Durante e 
kurso e partisipantenan a 
siña téknikanan nobo pa 
por sigui garantisá siguridat 
di kuminda. 
Matadónan di bestia di 
Kòrsou, Aruba, St. Eusta- 
tius, tambe a partisipá na 
e kurso, huntu ku dòkter 
di bestia i esnan ku ta kùr 
karni. Durante e kurso akí, 
a estrechá tambe e relashon 


Kurso pa trahadónan di Matadero 


veterinario kolegial entre 
islanan. E kurso tabata na 
enkargo di SVO Nederland. 
A atendé temanan teóriko 
manera bienestar di bestia 
den Matadero, téknikanan 
di sufrimentu di bestia i 
proseso di matamentu. 
Mas aleu tabatin un dia 
di práktika den e matadero 
na Kòrsou, kaminda a mata 
kabritu, baka i porko. 
Matadero ta sirbi pa 
mata karné, kabritu, porko, 
baka i galiña. Na e matade- 


ro na Boneiru ta traha dos 
matadó, un dòkter di bestia 
i un atministradó. Ámbos 
matadó ta enkargá ku mata- 
mentu i e atministradó ta 
sòru pa e atministrashon. 
E persona ku ta kùr, ta 
kùr promé ku matamentu 
pa wak sí e bestia ta salú. 
Despues di matamentu ta 
bolbe kùr e karni un biá 
mas. E persona ku ta kùr ta 
responsabel pa kùr e karni 
ku ta importá for di ekste- 
rior tambe. 


KRALENDIJK 
-- 
Djaweps 11 di mei Sen- 
tro di Notifikashon a ris- 
ibí notifikashon tokante 
un outo na kandela na 
un kas situá na Kaminda 
Lac. 
Na yegada di patruya, 
a topa ku un pikòp na 


Outo na kandela 


kandela den kurá di e 
kas. Brantwer ku a akudí 
na e sitio a paga e kan- 
dela. 
Kousa di e kandela 
ainda no ta konosí. No 
tabatin herido. E pikòp 
a haña daño material dor 
di e kandela 


KRALENDIJK 
– 
Den Konseho di Minister 
a papia djabièrnè tokante 
e karta di sitashon ku siu- 
dadanonan boneriano den 
koperashon ku Green- 
peace, djaweps a entregá 
Promé Minister Mark 
Rutte, asina a sali na kla 
for di e lista di desishon 


Tokante medidanan di klima 
Konseho di Minister ta deliberá riba 
karta di sitashon 


Di.Jo.Ma Construction B.V. 
ta buska 
- karpinté 


Mas inf. tel. nr. 780-4641 


Tavarez Refri-Parts 
B.V. 


ta buska 
- tékniko di refrigerashon 


Inf. tel. nr. 786-3801 


di e konsulta semanal di e 
gabinete. 
Esaki a sosodé na e 
punto di agènda ‘Trata- 
mentu di e temanan noti- 
fiká dor di presidente ku 
no ta tumá riba agènda: 
Karta di sitashon relas- 
honá ku protekshon kon- 
tra e konsekuensianan di 


kambio di klima na Bo- 
neiru di dia 11 di mei’. 
Loke a papia, e lista di 
desishon no ta menshoná. 
A pidi Gabinete pa 
dentro di seis siman reak- 
shoná riba e eksigensia pa 
tuma medida pa protehá 
Boneiru kontra e kon- 
sekuensianan di kambio 


di klima. Sí no bini reak- 
shon, e ora ei ta entamá 
un kosa hurídiko konta 
Estado Hulandes. 
Pa Europa Hulandes sí 


tin maneho di klima, pero 
pa e munisipionan parti- 
kular, Boneiru, St. Eusta- 
tius i Saba, Gobièrnu di 
Reino a laga nan afó. 

KRALENDIJK 
-- 
Eksperensiá historia i kul- 
tura, partisipá na dia habrí 
di Museo Parke Nashonal 
Washington, pa selebrá Dia 
di Museo 2023. 
STINAPA, 
huntu 
ku 
Plataforma Museo Boneri- 
ano, ta invitá komunidat na 
un evento di dia habrí dia 14 
di mei for di mitar di nuebe 
di mainta pa 2’or di mèr- 
dia. Esaki ta un oportunidat 
úniko pa interesadonan di 
historia, famia i individuo 
di tur edat, pa eksplorá e 
kolekshonnan remarkabel 


Selebrashon Dia di Museo na Parke Washington 


K R A L E N D I J K - 
-Djaweps 11 di mei tim di 
maneho di kuerpo polisial 
(Korps Management Team 
(KMT) konsistiendo hefe 
di kuerpo, sr. Alwyn Braaf, 
hefe suplente i hefe di o- 
perashon, sr. Ronald Zwar- 
ter, hefe di e departamento 
operashonal 
(Bedrijfsvo- 
ering), sr. Clark Mercera, 
hefe di e departamentu di 
reshèrshi, sr. Steven Senior, 
hefe di e departamentu di 
polis básiko (BPZ), sr. Ed- 
win van der Giessen i hefe 
di e departamento di infor- 
mashon i ekspertisio, sr. 
Melvin Sint Jago, a presen- 
tá e sifranan di kriminalidat 
i tráfiko di aña 2022 pa Bo- 
neiru. 
E sifranan ta mustra e 
kantidat di delito na Bo- 


i profundisá nan mes den e 
historia di nos isla. 
Eksperensiá un biahe 
kaptivante dor di tempu. 
For di artefaktonan antiguo 
pa áreanan edukativo, e 
museo ta konta ku un rango 
diverso di ekshibishon ku 
ta kubri siglonan di historia 
humano i ekspreshon artí- 
stiko. 
Durante e dia habrí, 
bishitantenan tin e opor- 
tunidat pa eksperensiá un 
rekorido 
eksklusivo 
ku 
Chief Ranger, George ‘Kul- 
tura’ Thodé. E rekoridonan 


akí ta tuma lugá mitar di 
dies, mitar di diesun i mitar 
di dos. 
E dia habrí na Parke 
Nashonal Washington ta 
habrí pa públiko, sin kobra 
entrada. Famia, studiante, 
interesado di historia i kual- 
ke persona ku un kuriosidat 
pa herensia kultural, ta en- 
kurashá pa uni nan mes na 
entrada di Parke Nashonal 
Washington-Slagbaai 
dia 
14 di mei. 
Ta bai tin pasaboka i 
djus i tambe entrenementu 
di kaha di òrgel. 


Sifranan di kriminalidat 
i tráfiko di 2022 


neiru di 2022 ku a mèldu 
na polis i ku a repartí den 
sifra di Reshèrshi i sifra di 
e departamento di Kuido 
Básiko di Polis. Delitonan 
kontra poseshon i propiedat 
bou di kua ta kai diferente 
forma di ladronisia (262), 
ladronisia ku violensia (6), 
i kiebro i demas (149). En- 
tretantu e sifranan ta kom- 
parabel ku añanan anterior i 
tabatin un bahada remarka- 
bel for di 2019. Pa loke ta 
trata kiebro den negoshi i 
bibienda tabatin un baha- 
da remarkabel i un subida 
di estafa i malversashon. 
Por aklará esaki dor ku tin 
mas notifikashon di estafa i 
malversashon sibernétiko. 
Esaki danki na yegada di e 
departamento di krímen si- 
bernétiko. 


KRALENDIJK 
-- 
Kooyman a aseptá e reto 
pa resiklá gran kantidat di 
plèstik di e islanan di Bo- 
neiru i Kòrsou, pa produsí 
material di konstrukshon. 
Pa yega na esaki, e kom- 
pania di konstrukshon a 
inisiá un kolaborashon ku 
The Great Plastic Bake 
Off (GPBO), un kompania 
di Hulanda di teknologia 
ekológiko, pues teknolo- 
gia bèrdè. 
Nan 
akuerdo 
yama 
FUSE Caribbean i huntu 
nan ta fasilitá resiklahe na 
gran eskala di plèstik ku 
ta bini di negoshi, resort i 
limpiesa. Ku e plèstik akí, 
FUSE lo krea produkto 
EkoDuro pagabel i du- 
radero. Pronto e produk- 
tonan di EkoDuro ta op- 
tenibel den e tiendanan 
lokal di Kooyman i por 
usa nan pa un gran varie- 
dat di aplikashon manera 
pa kurá, flur i asta muebel 
pa kurá i playa. 


Pa produsí material di konstrukshon 
Kooyman ta aseptá reto pa resiklá plèstik 


Ku promoshon di desa- 
royo sostenibel, Kooyman 
ta kumpli ku e kompromiso 
ku su klientenan i komuni- 
dat, aportando na un futuro 
mas limpi i bèrdè. Funda- 
mentu di FUSE Caribbean 
ta un paso lógiko riba e ruta 
bèrdè ku Kooyman a stipu- 
lá pa su mes. 
Segun direktor general 
di Kooyman, Juri Kooy- 
man: “E kolaborashon ku 
GPBO ta duna nos akseso 
direkto na teknologia bèrdè 
avansá, pa redusí fluho di 
sushi di plèstik drástika- 
mente riba nos islanan i ta 
yuda nos empresa krese di 
forma sostenibel. Nos ta 
orguyoso di por ofresé nos 
klientenan produkto du- 
radero di EkoDuro produsí 
lokalmente, ku ta aportá na 
nos mishon pa promové de- 
saroyo sostenibel den nos 
komunidatnan.” 
GPBO ta desaroyá i in- 
stalá algun fábrika mobil, 
FUSE Kitchens, ku ta trans- 


formá sushi di plèstik den 
material di konstrukshon. 
Martijn Kampshoff, di- 
rektor general di GPBO a 
bisa: “Nos tin suerte di por 
traha ku Kooyman i otro 
partnernan lokal pa real- 
isá e plannan ambisioso 
ku nos tin. Nos ta kon- 
struyendo un ret global 
di kadena di balor lokal 
pa yuda mundu deshasí 
di su ekseso di plèstik na 
un forma sostenibel. Esaki 
no solamente ta benefisiá 
e medioambiente, sino 
tambe e ta yuda promové 
un ekonomia sirkular. Nos 
teknologia ta fasilitá esaki, 
pero finalmente e poder di 
e konsepto ta den e forsa 
di e ret di kolaborashon. 
Nos ke demostrá e im- 
pakto positivo riba medio- 
ambiente ku nos ta logra 
esaki riba e islanan, pa 
mustra mundu ku por hasi 
kos di forma diferente ora 
bo traha huntu.” 

UN MUHÉ BIRTUOSO 


Un muhé birtuoso, ken por hañ'é? Pasobra é bal 
muchu mas ku rubí. 
Kurason di su esposo ta konfia den djé, i su es- 
poso lo no tin falta di ganashi. 
E ta hasi bon na su esposo, i no malu, tur e di- 
anan di su bida. 
E ta buska lana i lino, i ku gustu e ta traha ku su 
mannan. 
E ta manera barkunan di komersiante; e ta trese 
su kuminda for di leu. 
E ta lanta mientras ta nochi ainda, i ta duna ku- 
minda na su famia, i tarea na su sirbientenan. 


Fortalesa i dignidat ta su bistí, i ku alegria e ta 
spera e porvenir. 
E ta habri su boka ku sabiduria, i siñansa kariñoso 
ta riba su lenga. 
E ta tene e kamindanan di su famia bon na bista, 
i no ta kome pan di flohedat. 
Su yunan ta lanta i ta yam'é bendishoná; su es- 
poso tambe, i e ta gab'é, bisando: 
"Tin hopi yu muhé ku a hasi bon, ma abo ta sur- 
pasá nan tur." 
Ser atraktivo ta engañoso i bunitesa ta banidat, 
ma un muhé ku ta teme SEÑOR, esei lo wòrdu 
elogiá. 
Dun'é di e fruta di su mannan, i laga su mes ob- 
ranan gab'é den e portanan di stat. 


Proverbionan 31:10-15, 25-31(BS) 


Un felis dia di mama i bendishon di Dios pa kada 
mama! 


Produkshon PGM 



Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 4 ora. 
E programashon 
aki ta ripití pa 24:00. 


Djasabra 13 mei 2023 


12.00 Herensia: 
Phillip Ho-Sing-Loy 
13.00 AkiBoneiru: 
Eithel Andres Coromoto Pourier 
14.30 Herensia St Eustatius: 
William Schmidt 
16.00 Herensia: 
Anton Boutismo Yorkia 


17.00 Aki Korsou: 
Tobias Lampe 
18.00 Herensia St Maarten: 
Robert Bobby Velasquez 
19.00 BAPA: 
Lucia Beck 


20:00 Aktualidat: 
Anthony Nicolaas 
22.00AkiBoneiru: 
Broertje Finies 
23.00 Herensia: 
Geoffrey A. Goede 


Djadumingu 14 mei 2023 
12.00 Herensia: 
Evert Lucas Piar 
13.00 Aki Bonaire: 
Lusio Robert Trinidat 
14.00 Herensia: 
Calixto Fortunato Coffie 2 
15.30 Puerto Latino: 
Luis Zárraga 
16.00 Herensia: 
Phillip Ho-Sing-Loy 
17.00 AkiBoneiru: 
Eithel Andres Coromoto Pourier 
18.30 Herensia St Eustatius: 
William Schmidt 


20.00 Herensia: 
Anton Boutismo Yorkia 
21.00 Aki Korsou: 
Tobias Lampe 
22.00 Herensia St Maarten: 
Robert Bobby Velasquez 
23.00 BAPA: 
Lucia Beck 


KRALENDIJK 
– 
“Den tur esei mi no sa si un 
dje miembronan di Kon- 
seho Insular òf diputado 
ku tabata tei i ainda tei 
den Kolegio Ehekutivo, a 
realisá nan mes ku nan a 
lucha ku alma i kuerpo pa 
bende e engaño nèchi pa 
preis di hür i supsidio di 
hür. Wak pa no krea mas 
pobresa, en bes di yuda. 
Tene esaki na kuenta ku 
a avisá tempran.” Esaki 
siudadano Lisandra Se- 
raus ta skirbi den un karta 


Karta habrí na miembronan di Konseho Insular 
No krea mas pobresa en bes di yuda 


habrí na miembronan di 
Konseho Insular. 
Seraus ta puntra, sí 
miembronan di Konseho 
Insular a realisá ku lei ta 
stipulá ku kada aña mag 
subi hür ku 5%. Esaki ta 
nifiká sí su persona a subi 
e hür bai nèt 937 dòler ku 
ta e frontera pa den sektor 
di hür por haña supsidio, 
otro aña e mester subi bai 
pa lei na $983.85. 
Esaki, di akuerdo ku 
Seraus, ta nifiká ku e 
hürdó lo pèrdè su derecho 


pa haña suisidio, pasobra 
e hür pa luna no mas pasa 
e frontera di 937 dòler ku 
lei ta stipulá. 
Seraus ta skirbi: “Mi 
ta spera ku tur e eksper- 
tonan ku boso tin den ser- 
visio a pensa riba esaki. 
Pa e sektor partikular e lo 
bira un desaster dor di e 
sòpi purá ku a traha pro- 
mé ku elekshon. Dikon 
mi ta avisá, pasobra awor 
akí mi a pasa aden kaba 
ku Direktorado di Komu- 
nidat i Kuido a bisá mi, 


mi no mag pasa e frontera 
di 937 dòler pa por yuda e 
hürdó. Mi mester a bolbe 
kambia pa e hür keda nèt 
937 dòler, pa promé ku 
desèmber yega ku evalu- 
ashon mester ta kla pa 
konseho.” 
Seraus 
ta 
finalisá, 
skirbiendo sòri ku e ta 


atvertí tempran pa yuda 
miembronan di Konseho 
Insular i diputadonan no 
bolbe desgrasiá yen di 
hende den sektor partiku- 
lar. Wak pa no krea mas 
pobresa en bes di yuda. 
Tene esaki na kuenta ku a 
avisá tempran. 

Kanando na Boneiru 
(1) 


Den luna di aprel mi 
tabata na Boneiru pa al- 
gun dia i a pasa Pasku di 
Resurekshon tambe ei. 
Hopi biaha ora mi ta 
na Kòrsou mi ta haña 
preguntanan 
manera: 
“Ta ki bo ta gusta di Bo- 
neiru? No ta laf? Kiko tin 
pa hasi einan? Semper 
mi ta haña mi ta splika 
e mesun kos. Entre Kòr- 
sou ku Boneiru mi no por 
skohe mi isla faborito, tur 
dos mi ta gusta i stima 
pa diferente motibu. I tur 
dos tin nan kosnan bon i 
ménos bon pa mi. 


Kòrsou mi ta gusta 
pasobra aki mi ta sinti 
manera tin sierto kos ta 
bai hopi mas lihé kom- 
pará ku Boneiru, bida ta 
move mas lihé pa mi, tin 
hopi negoshi, aktividat, 
i moveshon. Aparte di 
esei mi ta bai Universidat 
i trabou pareu. Ta difísil 
pa mi haña un momentu 
aki ku mi no ta ketu òf 
bezig ku algu na Kòrsou. 


Boneiru mi ta gusta 
bai ora mi ta sinti ku mi 
mester di pousa pa mi 
por haña energia bèk. I 
ta p’esei mi a disidí di bin 
algun dia bèk Boneiru. 
Mi ta kere sigur algu ku 
ta hasi mi eksperensia 
na Boneiru úniko ta mi 
tata. Kanando kuné mi ta 
sera konosí ku hopi lugá 
i hendenan ku normal- 
mente, lo mi no konosé 
si e no tabata mi tata. 
Un di e kosnan ku 
mi ta gusta mas tantu 
ta nos kanamentu den 
mondi, esei ta algu ku 
nos dos ta gusta i kom- 
partí. Ta den naturalesa 
ta un di mi kosnan fa- 
borito i kuné sigur mi ta 
siña hopi kanando. Nos 
ta kombersá tokante tur 
sorto di tópiko, manera 
naturalesa, bida, tokante 
personanan markante ku 
a fayesé, polítika, lei. 


E biaha aki nos a bai 
hasi un kaminata banda 


Toeristenweg, 
durante 
di esaki nos ta kana den 
un área di mondi patras 
di Barcadera i Karpata i 
despues nos ta resultá 
riba Toeristenweg. E bi- 
aha aki mi a disidí ku 
mi ta bai kolektá flor pa 
asina ami traha un bukèt 
di flor di tur e matanan 
ku mi mira i hala mi at- 


enshon. 
Durante di esei mi 
tata tambe tabata uza 
un “app” riba su telefòn 
kaminda e ta chèk nòm- 
ber di e mata. E app ta 
traha hopi fásil; bo ta 
saka un potrèt di e mata 
i e ta duna bo e nòmber 
ku e ta konosí p’e i tam- 
be e nòmber sientífiko. 


Despues di purba algun 
biaha, nos a ripará ku e 
“app” aki no tabata duna 
e nòmbernan korekto. E 
ta un bon idea, pero no 
ta algu ku bo por konfia. 
Si bo no konosé e matan- 
an, lo bo por bai tras di e 
nòmber inkorekto. 

Segun Giovanni Frans 
“Rumornan no ta kuadra” 


KRALENDIJK-- Du- 
rante selebrashon di Fun- 
dashon Mariadal riba dia 
di enfermeria diputado en- 
kargá ku salubridat públiko, 
James Kroon, ta entre es- 
nan ku a hiba palabra. Den 
su diskurso e mandatario 
a para ketu na echo ku 20 
aña pasá e tabata diputado 
di e mesun kartera i ta mira 
un diferensia grandi entre e 
tempu ei i awor. “Boso por 
ta orguyoso di boso mes. E 
último 3 añanan boso ta- 
batin un trabou duru, difí- 
sil i impagabel. Sigui ku 
e bon trabou. Nos ta duna 
tur apoyo nesesario pa boso 


por sigui hasi boso trabou.” 
Di parti di hunta di di- 
rektiva di e hospital, a hiba 
palabra sr Giovanni Frans. 
Frans a duna di konosé ku 
poblashon ta birando mas 
i grandi tantu na kantidat 
di hende pero tambe na 
esnan ku ta yega edatnan 
haltu. “Nos hendenan na 
Boneiru tambe ta biba mas 
largu. Pues e nesesidat di 
kuido a subi i lo sigui subi 
den añanan ku ta sigui”. E 
ta sigui splika ku e modelo 
di kuido ku a bin ta uza te 
ku awor aki, den futuro lo 
no bai funshoná mas. Mes- 
ter bini kambionan grandi i 


sistemanan di informashon 
sofistiká. Tambe el a para 
ketu den su diskurso riba 
retonan ku e hospital tin 
pa haña personal pafó di 
Boneiru i ku gastunan pa 
trese nan ta haltu. Por úl- 
timo Frans a enfatisá pa tur 
hende keda trankil. “Nos 
por prueba kiko ta subida 
di e gastunan ku nos tin. 
Esei ta nifiká ku tin ora tin 
rumornan ku lo no por paga 
salario fin di luna. Shonan e 
kosnan ei ta tempu di kou- 
chi boulo. Tempu nos taba- 
ta parti di Antia esaki tabata 
un riesgo, awor aki no mas.” 
Frans a duna di konosé fi- 


nalmente ku e otro rumor 
ku tin tokante kita hende 
for di trabou,tampoko ta 


kuadra. E ta bisa ku kontra- 
li, mester di mas personal 
pa traha. 

KRALENDIJK -- Me- 
diawegwijs aktualmente ta 
na Boneiru pa introdusí lès- 
nan digital di alfabetismo 
na skolnan. Mesora a lanta 
e kuriosidat di e alumnon- 
an momentu ku e brelnan 
‘Virtual Reality’, pènnan 
3D i robòt a drenta klas. Ku 
e métodonan di inovashon 
i teknologia akí, e alumno- 
nan ta eksperensiá e abili- 
datnan i konosementu ku 
nan tin mester pa por salba 
nan mes den e mundu digi- 
tal. 


Lès digital di alfabetismo renobá eksitoso 


E lèsnan ta dinámiko 
i interaktivo i diseñá pa 
pensa kreativo i stimulá 
pensamentu den solushona- 
mentu di problema serka e 
muchanan. Ku algun di e 
lèsnan, e alumnonan na mes 
momentu ta praktiká nan 
abilidatnan básiko manera 
lesa, skirbi i matemátika. 
Hiba kombersashon to- 
kante temanan serio manera 
siguridat di internet, pèst- 
mentu sibernétiko, notisia 
falsu i adikshon na wega, 
ku tantu e alumnonan komo 


mayornan, tambe ta parti di 
e pakete di lès. Durante e 
programa, ta trein dosen- 
tenan i ta invitá mayornan 
pa seshonnan spesial di in- 
formashon. 
“Ántes mi tabata pensa 
ku mi yu lo por tin mihó po- 
sibilidat di karera den eks- 
terior, pero traha ku media 
teknológiko òf digital, por 
for di Boneiru tambe.” 
Despues di St. Eustatius 
i Saba, nos ta haña fantá- 
stiko pa ta bèk awor tambe 
na Boneiru i nos ta planiá 


pa bini bèk fin di aña pa 
yuda mas skol ku lèsnan 
tokante alfabetismo digi- 
tal, Biko Zantman, un di e 
dosentenan di Mediaweg- 
wijs, ta bisa. 
Mediawegwijs ta hasi 


esfuerso pa tur mucha 
haña e oportunidat pa bira 
siudadanonan responsabel 
i digitalmente bon informá. 
Mediawegwijs ta na Bo- 
neiru te 28 di mei. 


Victor Felida ketu bai deleitando turista 


Victor Felida ta ketu bai aktivo tokando su trompèt den 
Playa pa entretené turista. E dianan aki no tin masha 
barku di turista di bishita. Temporada ta kabando, pero 
ainda tin algun barku ta bini. 


KRALENDIJK— Ak- 
tualmente Boneiru ta sin 
bòm di gas chikitu. Tin 
un lista di tur esunnan ku 
Curoil 
Boneiru 
mester 
yama pa na momentu ku tin 
bòm di gas, por bai kumpra 
esaki. 
BONERIANO a kom- 
bersá ku Sabine Curiel di 
Curoil riba kiko ta e mo- 
tibu ku Boneiru no ta dis- 
pone di bòm di gas chikitu. 
El a duna di konosé ku e 
problema ta tantu na Kòr- 


Debí na problema tékniko 
No tin bòm di gas chikí 


sou i Boneiru. Na Boneiru 
sinembargo e situashon ta 
poko mas fèrfelu ku Kòr- 
sou. “Debí na un problema 
tékniko na e planta, mes- 
ter a para tur yenamentu di 
bòm di gas chikitu. Esaki a 
kousa retraso den e skema 
di transporte pa Boneiru. 
Entretantu e reanudá esaki 
i por bisa ku tin un barku 
na kaminda pa Boneiru. 
Tur kos ta dependé kon 
lihé duana atendé ku tur 
e papelnan nesesario i ku 


Curoil por saka e bòmnan 
di gas.” Curiel finalmente a 
konfirmá ku pa awe den o- 
ranan di mèrdia pa atardi, e 
barku lo yega ku e bòmnan 
di gas. Pero logístikamente 
no por garantisá ku tur kos 
lo ta kla ku entre otro duana 
pa por saka nan awe mes. 
P’esei e ta informá ku pa 
djaluna planta na Boneiru 
lo ta habri di 8'or di mainta 
pa 4'or di atardi nònstòp di 
manera ku por dispone di 
bòm di gas. 

E dos posnan mas impor- 
tante pa habitantenan di Rin- 
con den pasado, for di unda e 
hendenan aki tabata haña awa 
di bebe i pa nan nesesidatnan 
básiko na kas, tabata Dospos 
i Pos di Rincon. Den bok’i 
pueblo nan tabata papia di Po’i 
Rincon. E pos aki ta situá na 
barika di Seru di Sùit, pegá ku 
Piedra Tila i Gruta di Lourdes. 
Pero, banda di e nòmber pop- 
ular di Po’i Rincon, e pos aki 
tabatin e nòmber ofisial di St. 
Dominicusput na hulandes i 
Pos San Dominico na papia- 
mentu. 
Tras di e nòmber aki tin un 
historia interesante, den kua un 
pastor di Rincon, Ambrosius 
Euwens, a hunga un papel im- 
portante. 
Hendenan di Rincon, sigur 
esnan mas grandi, konosé Pos 


di Rincon hopi bon. E pos aki, 
huntu ku Dospos, tabata e fu- 
entenan mas importante di 
awa pa nan. Komo ku Pos di 
Rincon tabata situá práktika- 
mente den Rincon, tabatin un 
preshon hopi fuerte riba dje pa 
saka awa. 
Na aña 1904 a kambia 
nòmber di Pos di Rincon den 
St. Dominicusput. Pero e 
nòmber ei nunka a pega. 
Pueblo a keda usa e nòmber 
Pos di Rincon, òf, mihó ain- 
da, Po’i Rincon. 
Pastor Ambrosuis Euwens 
den kuminsamentu di siglo 20 
(19..) tabata pastor di e pa- 
rokia di Rincon. El a keda 
trasladá pa Boneiru algun aña 
despues ku el a yega Kòrsou 
na 1896. El a bira konosí tan- 
tu na Boneiru komo na Kòr- 


sou despues komo un pastor 
ku a dediká hopi tempu na in- 
vestigashon i skirbimentu di 
historia. 
Pa straño ku por parse, 
Pater Euwens nunka a skirbi 
un buki, pero si el a skirbi 
mashá hopi artíkulo den pub- 
likashonnan regular di 1903 
bini ariba. El a publiká entre 
otro den e korant Amigoe di 
Curacao, West Indische Gids, 
Historisch Tijdschrift, Neerlan- 
dia , etc. 
Euwens a hasi diferente in- 
vestigashon di suela, tambe na 
Boneiru, ku e meta pa buska 
medionan di eksistensia i krea 
oportunidatnan di empleo. 
Tabatin kisas fòsfat òf koper 
den e suela boneriano? Kon e 
posibilidatnan tabata pa plan- 
ta pita pa produkshon di 
kabuya? 


Pastor Euwens, konosí mihó komo Pater Euwens, pará 
na St. Dominicusput. 


Pater Euwens a krea promé 
tuberia di awa na Boneiru 


Pa: Bòi Antoin 


Na aña 1904 por nota ku 
Euwens a kuminsá ku kore- 
spondensia ku Gezaghebber 
Arend van den Brandhof di 
Boneiru, tokante estado di Pos 
di Rincon. For di e korespon- 
densia aki por ripará ku Eu- 
wens na luna di ougùstùs di e 
aña ei a laga koba e pos aki 
mas hundu. Durante e tra- 
bounan aki el a topa ku un ader 
nobo di awa bou di suela. 
A kuminsá presumí ku 
tabata trata aki di un fuente 
enorme di loke nan tabata 
yama e tempu ei na Boneiru 
‘awa depositá’ den platónan di 
kalki. Dòkter van Buuren, 
kende tambe tabata dediká 
hopi atenshon na e tipo di 
tópikonan aki, tabata komple- 
tamente di akuerdo ku Euwens 
ku tabata trata aki di bon awa 
di bende. 


Mas hundu 
Euwens a opta awor e plan 
pa koba e pos aki mas hundu 
ainda i pa ademas hasi e ban- 
danan di e pos fuerte i tambe 
pa drecha e kaminda ku taba- 
ta bai na e pos aki. Te na e 
momento ei ta den un roi e 
habitantenan di Rincon mester 
a pasa pa yega na e pos aki. 
Ademas e kier a instalá un 
pòmp na e pos aki. E gastunan 
total pa hasi tur esaki lo a yega 
masoménos fl. 268,50. 
Gezaghebber Arend van 
den Brandhof a aploudí e plan 
di Pastor Euwens i el a bati na 
porta di gobernador pa haña 
e finansa rekerí pa realisá e 
proyekto aki, miéntras ku el a 
informá e pastor di Rincon ku 
tur kos tabata reglá i ku e por 
a tuma kontakto ku e “District- 
meester” di Rincon pa hasi 
kuenta. Danki na yudansa di e 
mèsla Cadieres e por a keda 
kla na luna di ougùstùs mes di 
aña 1904, miéntras ku e plaka 
no a kaba ainda. 
Riba un petishon di Euwens 
pa por usa e plaka ku a sobra 


aki pa konstruí algun dam, ku 
mester a wanta awa ku durante 
yobida tabata kore den roi 
baha for di serunan, di man- 
era ku por a planta fruta i bèr- 
dura den kunukunan. 
Gezaghebber van den 
Brandhof a kontestá den for- 
ma negativo, argumentando ku 
gobernador no a duna 
apoderashon pa esaki, anke 
ku el a bai di akuerdo pa duna 
Cadieres un gratifikashon di 
100 florin. 


‘Waterleiding’ 
E hendenan di Rincon por 
ta solamente kontentu ku nan 
pastor a keda un periodo mas 
den e bario. E pos aki a konk- 
istá su kurason i na 1910 e 
kier a instalá un tuberia di awa 
ku ta sali for di Pos di Rincon 
pa bai 40 meter mas abou, di 
manera ku e hendenan ku 
tabatin mester di awa no 
mester a subi bai te ariba pa 
kue awa. E subimentu di 40 
meter pa yega na Pos di Rin- 
con òf St. Dominicusput no 
tabata fásil. 
Euwens a pidi konseho di 
e ingeniero di mina G. Druy- 
fjes pa instalá e tuberia aki, di 
manera ku por a hiba e awa 
na un baki di awa 32 meter 
mas abou. Largura di e pipa 
di awa aki tabata di 132 meter, 
miéntras ku e baki abou, trahá 
na kantu di un baranka, por a 
kontené 2000 liter. Tabatin 
kranchi na e baki aki. 
Den e korant Amigoe di dia 
13 di ougùstùs 1910 a sali un 
artíkulo tokante e “Water- 
leiding van Euwens”. Na e 
momento ei e instalashon 
tabata un luna kaba den op- 
erashon i den e periodo ei ha- 
bitantenan di Rincon a saka 
masoménos 6000 liter di awa 
for di dje. 
Parti mainta e nivel di awa 
den e pos tabata 8.50 meter, 
anochi 7.50 meter. I tur esaki 
pa solamente fl. 240,—. 


Papa Francisco. 


algun luna promé e mesun in- 
tenshon akí a ser kondená pa 
Vatikano (dia 15 di mart 
2021). 
Segun e Kongregashon di 
Vatikano pa Doktrina e liturg- 
ia aki no tin ningun balor. Pero 
e obispunan di Bèlgika a per- 
sistí ku e argumentu ku aki no 
ta trata di un matrimonio i ku 
nan ta sigui e yamada di Papa 
Francisco ku ta bisa ku “kada 
ser humano, no ta importá su 
preferensha seksual, mester 
ser respetá i trata ku rèspèt! 
Remarkabel ta ku despues di 
tantu publisidat rondó di e de- 
sishon i dokumentu di 
obispunan na Bèlgika, Papa 
Francisco mes no ta parse di 
a kondená esaki. Ounke 
despues el a reuní personal- 
mente ku un delegashon di 
Bèlgika. 
E di dos kaso remarkabel i 
sin presedente den historia di 
Iglesia katóliko ta e desishon 
di Papa Francisco den fin di 
aprel 2023 pa kibra ku tradis- 
hon i pa di promé bes permití 


tantu hende muhé komo laiko 
partisipá i vota den un sínodo 
di obispunan di rònt mundu. 
Te ku awor ta solamente 
obispunan por a partisipá i 
vota. Pa e okashon aki dies 
obispu lo ser remplasá pa 5 
religioso i 5 religiosa. E gran 
novedat ta ku Papa lo nom- 
bra un 70 partisipante mas ku 
no ta obispu. Nan por ta 
saserdote, persona konsagrá, 
diákono òf laiko. Lo trata pa 
50 porshentu di nan ta hende 
muhé. Nan lo ser skohé dor 
di Papa for di un lista di 140 
persona indiká durante di e 
reunionnan di e Konferensha- 
nan Episkopal di rònt mundu i 
tambe e Asamblea di Patriar- 
kanan di e Iglesianan Oriental 
Katóliko. Pues, Papa Fran- 
cisco a pidi eksplísitamente pa 
un 50% di e kandidatonan aki 
ta hende muhé i lo apresiá pre- 
sensha i partisipashon di 
hóbennan tambe. Nan tur lo 
tin derechi pa vota! 
Ora ta skohe e kandidato- 
nan aki, lo tene kuenta ku no 


solamente nan kultura en gen- 
eral i nan prudensia, pero tam- 
be nan konosementu (tantu 
teóriko komo práktiko) i nan 
partisipashon den prosesonan 
di sinodalidat den nan pais. 
E dos ehèmpelnan ku nos 
a menshoná: esun di e liturgia 
nobo na Bèlgika pa homosek- 
sualnan i partisipashon históri- 
ko (ku derechi di voto!) di re- 
ligiosonan, religiosonan, laiko- 
nan i hóbennan den e próksi- 
mo “sínodo riba Sinodalidat na 
òktober 2023” ta krea e im- 
preshon hopi fuerte ku Papa 
Francisco ta skucha bos di 
pueblo i ta aktua. Ounke di 
un manera gradual i prudente! 
Di e manera akí Iglesia ta 
parse di ta sigui algun di e kri- 
terionan krusial ku e saserdo- 
te Prof. dr. Hans Küng a pos- 
tulá pa Iglesia por sigui krese. 
E hecho ku Papa Francisco ta 
e promé Papa ku ta hesuita i 
tambe no ta bin di Europa ki- 
sas por ta hasié mas sensitivo 
pa gritunan di gruponan di un 
otro kultura! 

Awèl sí. E hendenan aki ta pone 
beslag te asta riba bo manera di 
kana. 


Belasting ta baha pisá riba nos 
hendenan lokal. Kaba ta kaba 
ku nos! 


Kantika di planta 
Durante plantamen- 
tu di maishi nan ta- 
bata kanta entre otro e 
siguiente kantika: 
Huré machi Dan 
Danda he mi way’é 
Huré machi Dan 
Pura lihé 
Pa nos yega po’ 
Huré machi Dan 
Machi Dan, mi way’é 
Huré machi Dan 
Danda 
he, 
pa 
kaba’wé 
Huré machi Dan 
Pura lihé pa no’ yega 
pos 
Huré machi Dan 
Danda e, mi way’é 
Huré machi Dan 
Danda he, pa no’s 
kaba kaba’awe 


Sansiana 
Un otro kantika kono- 
sí durante plantamentu 
di kunuku tabata ‘San- 
siana’. Fransisca (Pan- 
chita) Bart a kant’é di e 
forma aki: 
Sansi’a ta un tera 
bunit’ei 
Ure ahé, Sansian’é 
Sansi’a ta un tera leu 
awe 


Sansian’awe 
pa 
kaba’we 
Hure ahe, Sansian’é 
Si no kaba’awe, no’ 
lo kaba mañan’ei 
Huré ahé, Sansian’é 
Si bo kaba’awe, no’ 
lo kaba mañan 
Mensera’awe 
pa 
kaba’we 
Sansiana 
ta 
tera 
bunita’ei 
Huré ahé, Sansian’é 
Sansian’é ta un tera 
delegade 
Minsera’awe, 
pa 
kaba’we 
Sansiana ta tera 
leu’ei 
Huré ahé Sansian’é 
Sansiana ta un tera 
grandi’awe 
Minsera’we 
pa 
kaba’we 
Sansiana 
nos 
ke 
balia’we 
Huré ahé Sansian’é 
Si nos n’ kaba awe, 
nos lo kaba mañan hei 
Minsera’we 
pa 
kaba’we. 
Komo ku maishi ta- 
bata e fuente mas im- 
portante di alimento, 
tabata hasi e trabou aki 
ku hopi dedikashon. Na 


momentu ku e maishi- 
nan kuminsá sali tabata 
kita yerba i matanan 
shimaron. Tambe taba- 
ta lòs e tera meimei dje 
maishinan, miéntras ka- 
minda tabata nesesario 
tabata hala un tiki tera 
na e tronkon di e palu- 
nan di maishi komo for- 
tifikashon. 
Asina ku e tapushi- 
nan kuminsá sali e kui- 
do tabata intensifiká. E 
ora ei e tapushinan ta 
sali for di e flechanan. 


Atake di para 
E tapushinan aki ta- 
bata bira e ora ei blanku 
di atake di paranan 
manera lora, prikichi, 
mòfi, álablanka, blou- 
dùif, yiwiri, totolika i pa- 
trushi. E paranan aki por 
a hasi daño enorme na 
un kunuku di maishi. Pa 
prevení e daño aki tantu 
hende grandi komo mu- 
cha mester a kore ku 
para. Nan tabata yama 
esaki ‘warda kunuku’. 
Despues di skol esaki 
tabata un dje hopi tare- 
anan ku mucha mester 
a hasi. 


Un fuente a konta: 
“Mi ta kòrda ku tempu 
mi tabatin 10 aña nos a 
warda un kunuku di 50 
bènder di tera. Nos tres 
mucha. Tin ora ku mi 
tabata kai drumi, grita 
yora, pasobra e para- 
nan no kier a stòp di 
molestiá.” 
E muchanan aki hopi 
biá tabata usa e tempu 
ku nan tabata warda 
kunuku pa hasi algu 
kreativo. 
Nan 
tabata 
toka un òf otro melodia 
riba beku, un instrumènt 
trahá di e palu di maishi. 
“Tin kunuku kaminda 
tabata pone bleki den 


fiesta di kosecha 
di Boneiru (9) 


Simadan ta e fiesta di kosecha di Boneiru. Un selebrashon pa me- 
dio di kua hendenan di ántes, ku tabata biba i sobrebibí di loke nan 
kunukeronan tabata produsí, tabata gradisí Dios pa e kosecha ku 
nan a haña. Na Kòrsou e fiesta aki ta konosí bou di e nòmber seú. 
Aruba no tabata konosé un selebrashon di e forma aki, anke tin un 
boneriano ku a bai biba na Aruba siglo ku a hiba e selebrashon aki 
den e bario Brasil. Den un seri riba tur djasabra BONERIANO ta 
dediká atenshon na ‘Simadan’. 


un sorto di forma ku 
kada biá ku bientu waya 
den e bleki, e bleki ta 
bati. E zonido ta pone 
ku paranan no ta kome 
di e palu di maishi. Nos 
komo 
mucha 
tabata 
subi den un palu ku 
no tin bleki i ta toka tur 
sorto di kantika riba nos 
beku”. 
Den spesialmente un 
òf mas palu di watapa- 
na tabata traha un tipo 
di plataforma di tabla 
riba kua tabata sinta pa 
warda kunuku pa para. 
E plataforma aki ta ko- 
nosí bou dje nòmber 
barakoa. 

ARUBA 
STATIA/SABA/ST. MAARTEN 


THE BOTTOM – Ko- 
legio Ehekutivo di Saba a 
apuntá Bram Streppel komo 
e sekretario insular nobo. 
E ta asumí su funshon dia 
promé di ougùstùs. 
Streppel aktualmente ta 
manager di dominio na mu- 
nisipio Velsen na Hulanda i 
a konstruí su karera desde 
2011 den posishon di pólisa 
i maneho den e dominio 
sosial, asuntunan sivil, sen- 
tro di kontakto ku kliente i 
aporte ehekutivo i di pólisa. 
Streppel ta un manager 
eksperensiá i inspirativo, 
kende ta fokùs riba desa- 
royonan di organisashon i 
mehorashon kontinuo di or- 
ganisashonnan públiko. El 


Bram Streppel Sekretario Insular nobo 


a hasi un eskoho delibera- 
damente pa sirbi den Ka- 
ribe Hulandes i a prepará su 
mes pa traha na Saba. 
Streppel: “Mi tabatin 
diferente kombersashon ku 
sabanonan i hende ku ta 
traha na Saba. Mi a studia 
dokumentonan i a bishitá 
Saba pa konosé e isla i ko- 
leganan di e entidat púb- 
liko. Mi ta hopi impreshoná 
pa loke a logra na Saba i 
kon bon e balansa ta entre 
e kuido diario pa sabano, 
e isla i e invershon desa- 
royo riba término largu. Mi 
ta hopi motivá i dispuesto 
pa kontribuí na esaki pa e 
añanan ku ta bini.” 
E búskeda pa un sekre- 


tario insular nobo a kondusí 
na un lista di kandidato se- 
rio. Kolegio Ehekutivo a 
entrevistá kuater di nan on- 
line. Dos kandidato final- 
mente a bishitá Saba i taba- 
tin kombersashon ku futuro 
koleganan. 
Kolegio Ehekutivo fi- 
nalmente a disidí di apuntá 
Streppel debí na su fokùs 
riba mehorashon di e or- 
ganisashon i su liderazgo. 
Diputado Bruce Zagers: 
“Ku Streppel nos a hasi un 
eskoho 
deliberadamente 
pa un hóben ku a base di 
eksperensia lo guia i me- 
horá nos organisashon.” 
Gezaghebber Jonathan 
Johnson ta mira un se- 


kretario insular ku ta dis- 
puesto pa modernisá e or- 
ganisashon ku su energia 
i eksperensia: “Streppel ta 


kuadra perfekto den nos 
nesesidatnan pa e próksimo 
fase di desaroyo di e entidat 
públiko.” 


THE BOTTOM – De- 
partamentu di Salubridat 
Públiko di Saba a presentá 
e rapòrt ‘Public Health on 
Saba 2023-2026’, un bista 
di salú di sabano aktual i 
e vishon pa promové salú 
den futuro. 
E rapòrt ta e di segun- 


‘Public Health on Saba 2023-2026’ 
presentá 


do edishon di Saba. Dutch 
Public Health Act ta eksigí 
pa kada kuater aña skirbi e 
rapòrt pa tin bista di e sta- 
tus di salú di e komunidat 
di Saba. 
Adishonalmente ta usa 
e rapòrt pa informá tokante 
desishonnan i definí priori- 


datnan den e añanan ku ta 
bini, dor di mira e logronan 
aktual i usando data pa guia 
riba e kaminda pa dilanti. 
Informashon for di e 
rapòrt ta a base di un varie- 
dat grandi di fuente, inklu- 
so e statistiknan di Ofisina 
Sentral di Statistik, CBS, di 


O R A N J E S T A D 
(EUX) – E situashon 
prekario di e terminal di 
petrolio, Global Terminal 
Investments (GTI), por 
kondusí na stròp finansie- 
ro serio pa e gobièrnu di 
St. Eustatius. Kolegio di 
Supervishon Finansiero, 


Dor di problemanan finansiero di Global Terminal Investments 
Stròp finansiero pa Statia 


Cft, ta atvertí pa esaki. 
GTI a stòp di traspasá 
plaka di haf. Den e presu- 
puesto di e aña akí ya a tene 
kuenta ku un kobransa di 
1,2 mion dòler ku no por 
kobra. Hopi kuenta habrí, 
na tur 3,4 mion, ta relatá na 
haf. 


Por lo pronto, asina a 
sali na kla for di e resulta- 
donan di e promé kuartal, 
e resultadonan finansiero 
di e isla ta sintá den liña 
ku e presupuesto. 
Enfrente di 5,2 mion 
na entrada, tin 5,1 mion 
na gastu. 


2021, investigashon di Om- 
budsman i informashon- 
nan anónimo agregá for di 
informashonnan di Saba 
Cares, Saba Public Health 
Department i Care and 
Youth Caribbean Nether- 
lands (ZJCN). 


E kompilashon di infor- 
mashon ta hasí den kolabo- 
rashon estrecho ku kolega- 
nan dediká for di e instituto 
hulandes nashonal pa salú 
públiko i medioambiente, 
RIVM. 

ARUBA 
ARUBA 


ORANJESTAD -- Dia- 
huebs mainta, e di dos dia 
di e prome Caribbean Cli- 
mate & Energy Confer- 
ence (CCEC) a cuminsa 
cu discurso di Minister 
di Transporte, Integridad, 
Naturalesa y Asuntonan 
di Adulto Mayor, Minister 
Ursell Arends. Aruba, con- 
huntamente cu Hulanda a 
organisa e conferencia aki 
na unda cu, na forma pre- 
sencial y virtual, diferente 
mandatario, 
representan- 
tenan y expertonan di isla- 
nan den Reino riba e tereno 
di energia y clima, repre- 
sentantenan riba e tereno di 
energia y clima di Surina- 
me, Mexico, Belize, Spaña, 
Greneda, Panama, Marshall 
Islands, Merca, represen- 
tantenan di Nacionnan Uni, 
UNFCC, 
Global 
Island 
Partnership 
Local 
2030 
Islands Network, Physi- 
calInfrastructure and Digi- 
talTransformation 
Latin 
American 
Development 
Bank, 
Caribbean 
Inter- 


Pa resolve retonan di cambio climatico 
Islanan chikito mester traha mas hunto 


American 
Development 
Bank, CaribbeanRegional 
TechnicalAssistance Cen- 
ter (CARTAC) IMF, Carib- 
bean Development Bank y 
pa Aruba Director di DBB 
y Chair National SDG Aru- 
baCommission, Managing 
Director Utilities Aruba, 
Hoofd Beleid en Toezicht 
DOW. 
Minister Ursell Arends a 
habri e conferencia yaman- 
do bon bini na tur presente. 
E tema cu el a elabora riba 
dje ta e impacto di cambio 
di clima y e urgencia cu tin 
pa atende cu e consecuen- 


cianan di esaki riba Aruba 
su 
naturalesa. 
Minister 
Arends a expresa cu e ta 
reconoce cu e retonan cu ta 
existi ta multidimensional 
pues mester di plannan y 
strategianan 
multidimen- 
sional pa por soluciona 
esakinan. Minister Arends 
como e minister encarga 
cu naturalesa y medio am- 
biente a elabora riba e im- 
portancia di cooperacion y 
colaboracion entre paisnan, 
pa hunto promove desaroyo 
sostenibel. E mandatario ta 
urgi un y tur pa tin un acer- 
camento cu ta tene cuenta 
cu futuro generacionnan y 
responde na necesidad di 
naturalessa. 
Minister 
Rob 
Jetten, 
Minister di clima y medio 
ambiente, a elabora expre- 
sando cu paisnan ta bezig 
ta zink. Y e accion colec- 
tivo ta cardinal pa sigura 
futuro di un y tur. Ademas, 
el a elabora riba e diferente 
riesgonan di islanan. Como 
e minsiter encarga cu e 
tema importante aki, e ta 
reconoce cu tin hopi trabou 


pa haci pa purba ‘haal in’ 
locual cu no a wordo haci 
den pasado. 
Hulanda mes como un 
pais cu ta bou nivel di awa, 
y tambe ta sinti e impacto y 
riesgo di cambio di clima cu 
e cambio di weer y mas yo- 
bida. Hulanda activamente 
ta traha pa reduci factornan 
dañino contra medio ambi- 
ente, manera reduci ‘car- 
bon footfrint’ y promove 
y educa comunidad riba e 
importancia di sostenibili- 
dad y transision di energia. 
Finalmente Minister Jetten 
a enfatisa cu Reino ta com- 
prometi na traha hunto pa 
yega na solucionnan. 
Señor Selwin Charles 
Hart, Advisor Specialista 
di Nacionnan Uni pa Sec- 
retario General pa Accion 
Climatico 
y 
Transicion 
Husto, a elabora pa medio 
di video, riba e retonan 
di Cambionan di Clima y 
Transicion di Energia y e 
papel cu Nacionnan Uni ta 
hunga den esaki. 
Señor Simon Stiell, Sec- 
retario Ehecutivo di ‘Unit- 


ed Nations Climate Change 
Secretariat’ a elabora tambe 
pa medio di video, riba e 
tema di Clima y Energia re- 
marcando cu e conferencia 
aki ta habri caminda pa e 
paisnan traha cu miho laso- 
nan pa resolve e problema 
grandi nos dilanti. 
Despues a sigui 3 seccion 
di grupo riba e topiconan: 
Transicion di Energia Hus- 
to, Creando Ecosistemanan 
Resiliente Climatico, Fi- 
nanciamento di Accion Cli- 
matico. Den e seccionnan 
aki, e participantenan a 
discuti hunto con pa yega 
na mas cooperacion entre e 
islanan chikito. Y conhunto 
cu e instancia financiero, 
busca e manera pa yega na 
fondonan necesario pa sos- 
tene e accionnan cu mester 
wordo haci pa resolve e re- 
tonan di cambio di clima y 
pa realisa energia sosteni- 
bel. 
Siendo islanan chikito, 
tin e sentimento den tur cu a 
participa, cu no tin e union 
suficiente entre e islanan pa 
combati e problematica aki. 
Y durante e conferencia, 
nan a expresa cu sin e union 
aki no lo por logra obtene 
un resultado na beneficio di 
e islanan chikito. E prome 
Caribbean Climate & En- 
ergy Conference (CCEC), 
ta e prome paso pa logra 
e union aki pa asina hunto 
bira mas resiliente na cam- 
bio climatico y resisti e 
influencianan climatico di 
paisnan grandi. 

ARUBA 
KÒRSOU 


WILLEMSTAD- Part- 
nernan den sektor turístiko 
na Kòrsou a bini huntu dja- 
mars 9 di mei, pa duna un 
bista riba desaroyonan den 
e sektor durante aña 2022 i e 
promé kuartal di 2023. Pre- 
sente durante e konferensia 
di prensa tabata Minister 
di Desaroyo Ekonómiko, 
sr. Ruisandro Cijntje, hun- 
tu ku representantenan di 
su ministerio i partnernan 
di Ofisina di Turismo di 
Kòrsou (CTB), Curaçao 
Hospitality & Tourism As- 
sociation (CHATA) i Cura- 
çao Ports Authority (CPA). 
Aña 2022 tabata un aña di 
rekuperashon pa rònt mun- 
du despues di e efektonan 
di COVID-19 i pa e sektor 
turístiko na Kòrsou esaki 
no tabata un eksepshon. 
Den aña 2022 tabata e pro- 
mé aña ku bida a kuminsá 
bai bèk na normal despues 
di e restrikshonnan di CO- 
VID-19 i pa gran parti di 
e sektor turístiko aña 2022 
a trese desaroyonan suma- 
mente positivo. 


CTB 
CTB a trese dilanti ku 
na aña 2022 Kòrsou a risibí 
un total di 489 mil turista 
di estadia lokual tabata un 
kresementu di 85% kom- 
pará ku aña 2021 i un kre- 


Den sektor turístiko 
Desaroyo positivo 


sementu di 6% kompará ku 
aña 2019 ku tabata e aña 
promé ku pandemia. Pa 
loke ta trata e promé kuar- 
tal di aña 2023, Kòrsou a 
registrá un total di 136.518 
turista di estadia, kual ta un 
kresementu di 22% kom- 
pará ku e mesun periodo 
akí na aña 2022. Luna di 
aprel 2023 te ainda tabata 
un luna rèkert pa e aña akí 
ku un total di 48.450 turista. 
Di yanüari te ku aprel 2023 
a risibí 184.968 turista e 
aña. E aerolínea ku a trese 
mas turista den e periodo 
akí tabata KLM (22%) i 
TUI (19%) for di Hulanda 
i American Airlines (19%) 
for di Estádos Unídos. Kon- 
huntamente ku partnernan 
manera KLM, TUI, Coren- 
don, JetBlue, Air Canada, 
Wingo i Azul, CTB a ehek- 
utá tambe e plan di merkad- 
eo internashonal pa 2023 i 
diferente akshon di ‘brand- 


ing’ pa medio di deporte ku 
entre otro FC Ajax, World 
Baseball Classic, Serie del 
Caribe i Curaçao Little 
League Foundation. Huntu 
ku esakinan, a bolbe aktivá 
aktividatnan di merkadeo 
na Venezuela despues di e 
reapertura di frontera. 
CTB huntu ku Gobièrnu 
di Kòrsou ta implementan- 
do un trayekto di kapasi- 
tashon (her & bijscholing) 
den sektor di hospitalidat, 
for di kua resientemente 63 
persona a terminá un kur- 
so di sea bartènder, waiter 
òf kòki pa asina duna nan 
aporte den e sektor. Fi- 
nalmente pa loke ta trata 
trabounan di konstrukshon 
den kuadro di Quick Win 
Plan pa e área di Zakito, 
CTB a indiká ku esakinan 
a finalisá den e periodo tras 
di lomba i ta preparando pa 
fase 2. Na área di rekrea- 
shon Marie Pampun, ak- 


tualmente ta trahando pa fi- 
nalisá e trabounan di fase 3. 


CHATA 
Pa loke ta trata e desa- 
royonan den sektor ho- 
telero, CHATA a indiká ku 
Kòrsou a konosé un ou- 
mento di 19,1% kompará 
ku aña 2021 den okupashon 
di kambernan. Korsou a 
yega na mesun nivel di 
okupashon di kamber ku na 
2019 esta 70%. Mas aleu, 
e tarifa promedio diario pa 
kamber (ADR) tambe a ko- 
nosé un oumento di 19.3% 
den 2022 kompará ku 2021. 
Asta kompará ku e sifranan 
di e ADR na 2019, e tari- 
fanan di 2022 ta mustra un 
oumento di 29%. Pa 2023, 
CHATA ta ferwagt un kan- 
tidat di 587 kamber nobo. 
Turismo krusero tambe 
tabatin desaroyonan suma- 
mente alentador pa kom- 
partí. CPA a indiká durante 
di e konferensia di prensa 
ku durante aña 2022 Kòr- 
sou a risibí un total di 281 
barku krusero lokual ta un 
kresementu di 163% kom- 
pará ku aña 2021. Mester 
bisa ku, dor di e situashon 
di COVID 19, solamente 
di yüni pa desèmber den 
aña 2021 tabata tin turismo 
krusero. 
Un total di 533,831 turi- 
sta krusero a bishitá Kòrsou 
na aña 2022 representando 
un oumento di 265% kom- 
pará ku aña 2021. E krese- 
mentu tabata debí na tantu 
un oumento den e kantidat 
di barkunan krusero ku a 
bishitá nos isla pero tambe 
un oumento den e kantidat 
di okupashon den e barku- 
nan akí ku un averahe di 
63% den 2022. 
CPA ta proyektá ku e 
tendensia di kresementu 
lo kontinuá tambe den aña 
2023. Den e promé kuartal 
ya kaba a risibí 126 barku 


krusero kual ta 6% mas 
tantu kompará ku e mesun 
periodo akí na aña 2022. 
Esaki a trese un kantidat di 
318,869 pasahero lokual ta 
un oumento di 121% kom- 
pará ku e promé kuartal di 
aña 2022. Sifranan di oku- 
pashon tambe ta mustra 
masha alentador ku un a- 
verahe di 84% den e promé 
kuartal di 2023 den kua 
luna di mart a yega 87%. 
Kompará ku e averahe di 
okupashon durante e mesun 
periodo akí na 2022 nos a 
yega e tempu ei solamente 
na 42%. 
Pa loke ta trata e impak- 
to ekonómiko di e sektor 
di turismo, MEO a konkluí 
ku esaki tabata supstansial. 
Esaki debí na e kresementu 
di tantu turismo di estadia 
komo turismo krusero na 
aña 2022. Den aña 2022 e 
sektor di turismo a generá 
un total di 2.774 mion flo- 
rin pa ekonomia kompará 
ku 1.508 mion florin den 
2021. Esaki ta representá 
un porsentahe di krese- 
mentu di 84%. Ta un reku- 
perashon kompletu despues 
di pandemia si kompará ku 
aña 2019. 
Pa promé kuartal di 2023 
MEO ta kalkulá ku e sektor 
di turismo a generá un total 
di 698 mion florin. Pa sobra 
di 2023 MEO ta proyektá 
ku si sigui riba e tenden- 
sia akí lo tin un kontribus- 
hon positivo riba Kòrsou 
su Produkto Interno Bruto 
(GDP). 
MEO huntu ku CTB 
konhunto ku partnernan 
den sektor privá lo sigui 
traha duru pa prepará nos 
hendenan i yena e kuponan 
di trabou habrí den e sektor 
di turismo. 
Tambe lo enfoká na 
sigui alsa e nivel di kalidat 
i diversidat di Kòrsou su 
produkto turístiko. 

WILLEMSTAD -- Dia 
8 di mei último na kantor 
di Konsulado di Sürnam 
na Willemstad, a firma un 
akuerdo di kolaborashon 
entre Korte Komun di Hus- 
tisia i Korte di Hustisia di 
Sürnam. 
E firmantenan di e akue- 
rdo ta e presidentenan di 
e kortenan i a firma esaki 
den presensia di e Kònsùl 
General di Sürnam, señora 
Zuiverloon i señor Steg, 


Akuerdo di koperashon ku Korte di Hustisia di Hustisia 
di Sürnam 


asesor di maneho di Korte 
Komun di Hustisia. 
Presidente di Korte di 
Sürnam, Mr. Rasoelbaks, 
tabata presente atraves di un 
konekshon di vidio digital. 
Ku e firmamentu di e akue- 
rdo a intensifiká e koper- 
ashon entre e dos Kortenan 
ainda mas, despues ku ante- 
riormente, na òktober 2022, 
un delegashon di Korte Ko- 
mun di Hustisia, a bishitá 
Sürnam. 


Durante e bishita ei, 
a entablá un koperashon 
renobá entre e kortenan i 
ademas a akordá ku Korte 
di Hustisia di Sürnam por 
hasi uso di e sistema di 
registrashon desaroyá pa 
Korte Komun. 
E akuerdo firmá riba 8 di 
mei ta relashoná ku e inten- 
sifikashon di e koperashon 
riba entre otro e áreanan di 
maneho di empresa, digi- 
talisashon i kapasitashon. 


ARUBA 
KÒRSOU 


ARUBA 
DEPORTE 


KRALENDIJK--Yo- 
bida na Honduras djaweps 
último, a stroba e weganan 
di e Seri di Karibe di Pony 
League aya na Honduras 
djaweps último. 
T’asina, di akuerdo ku 
e informashonnan ku nos a 
risibí, e weganan di beisbòl 


Yobida a stroba wega beisbòl na Honduras 


di nos futuronan U10 bá- 
lido pa e seri di Karibe aya 
na Honduras, no por a tuma 
lugá djaweps último debí 
na basta yobida. 
Tabata 
solamente 
un 
partido di akuerdo ku e 
informashonnan ku nos a 
risibí, a tuma lugá riba e dia 


aki, esta djaweps último. 
Nos ta pendiente pa 
tende kon a para ku e we- 
ganan di djaweps último i 
tambe ayera, sperando ku 
e weganan a sigui i tambe 
deseando nos representan- 
tenan den e torneo, ku ta 
nos selekshon U10 di beis- 


bòl, nos futuronan, ku e we- 
ganan a sigui bon i ku nan 
a logra mas viktoria den e 
seri di Karibe. 
Nos ta pendiente ta 
tende mas di nos selekshon 
aya na Honduras, despues 
ku den nan promé partido, a 
gana di un di e dos timan di 


Honduras de e torneo, esaki 
ku skor grandi di 26-11. 
Nos ta pendiente pa mas 
informashon kon a sigui ku 
e torneo i nos representan- 
tenan den e torneo aya na 
Honduras. 


W I L L E M S TA D - - 
Kontinuando ku e inves- 
tigashon relashoná ku un 
kaso di intento di asesinato, 
destrukshon i maltrato ku 
arma ku a tuma lugá dia 8 
di mei na altura di un krèsh 
den Zadelboomstraat, polis 
a hasi detenshon. Djaweps 
11 di mei 2023, alrededor 
di 10.10’or di mainta riba 
òrdu di fiskal di Ministerio 


W I L L E M S TA D - - 
Kontinuando ku e inves- 
tigashon relashoná ku un 
kaso di ladronisia ku a 
tuma lugá dia 27 di aprel 
na un establesimentu den 
Punda, polis a hasi deten- 
shon. Djaweps 11 di mei 


Detenshon relashoná ku ladronisia 


den oranan di atardi riba 
òrdu di fiskal di Ministerio 
Públiko, a detené e hòmber 
L.D.S., nasé na Kòrsou di 
44 aña di edat, relashoná 
ku e kaso di ladronisia ariba 
menshoná. 
Detenshon di e hòmber 


sospechoso aki a tuma 
lugá na warda di reshèr- 
shi. 
A presentá e sospecho- 
so dilanti di un fiskal ouk- 
siliar ku a ordená su en- 
karselamentu pendiente 
di mas investigashon. 


Pa entre otro destrukshon 
Detenshon 


Públiko a detené e hòmber 
sospechoso R.R.M., nasé 
na Kòrsou di 48 aña di edat, 
relashoná ku e kaso ariba 
menshoná. Detenshon di e 
hòmber sospechoso a tuma 
lugá na warda di reshèrshi. 
A presentá e sospechoso 
dilanti di un fiskal ouksiliar 
ku a ordená su enkarsela- 
mentu pendiente di mas 
investigashon. 

Bèk riba pia 
Algun luna largu Chan- 
tiwawa no tabata riba ròndu 
pa diferente motibu. Pero 
mi ta bèk ku e núkleo di e 
grupo aki i djadumingu a 
realisá nos promé kamina- 
ta. Ta un kaminata ku nos 
a yega di realisá kaba den 
pasado, esta besindario di 
Onima. Nos a sali for di 
Mangazina di Rei. Nos seis. 
Pa refreská memoria, 
Chantiwawa ta un grupo 
ku m’a lanta na desèmber 
2019. Tur djadumingu nos 
tabata kana den áreanan 
di naturalesa. E grupo ta- 
bata mas grandi, pero na 
momentu ku Covid a hasi 
su entrada mester a baha 
e kantidat di partisipante. 
Nos a keda ku un grupo di 
masoménos 7 persona fast. 
Chantiwawa su nòmber 
ta bini di un pida seru komo 
parti di e prolongashon di 
Seru Largu, pegá ku kunu- 
ku di Miguel Boezem. El a 
hala mi atenshon riba nòm- 
ber di e seru aki i tambe 


Waniko, un tiki mas pabou. 
Mi a bai investigá i a topa 
enbèrdat ku ámbos nòmber 
riba mapa. Un bunita nòm- 
ber. 


Grabashon 
Un dje metanan di e o- 
perashon nobo aki di Chan- 
tiwawa ta pa, banda di saka 
foto, hasi grabashon di e 
áreanan aki. Den pasado 
a hasi grabashon ku tele- 
fòn, pero awor grabashon 
ta bai tuma lugá ku kámara 
profeshonal, atendé pa un 
kamarógrafo 
profesho- 
nal, esta Anneke Jansen di 
FuHiKuBo. Pues por bai 
spera ‘Chantiwawa riba 
Ròndu’ pronto na televi- 
shon. 
Ta bon pa informá ku 
awor ta saliendo tambe un 
vershon hulandes di e kam- 
inatanan aki riba e wèpsait 
Bonairekrant. Djis google 
boso ta yeg’é. Mi ke kom- 
partí nos ekspedishonnan 
ku e grupo hulandes oropeo 
bibá na Boneiru i rònt mun- 


du via Bonairekrant. 
E 
kaminata 
djadum- 
ingu no a bai sin insiden- 
te. Drentando e hanchi pa 
subi bai Santa Maria nos 
a tende un outo pasa ku 
un belosidat enorme for di 
Rincon direkshon di Playa. 
Djis despues, den e bògt na 
Mangazina di Rei, nos a 
tende un zonido duru. Big- 
alda a yama warda di polis. 
A resultá ku e outo aki a al- 
kansá un buriku. E animal 
a muri. Shofùr di e outo 
aki, ‘jamas de los jamases’, 
manera Norberto Ribeiro sa 
bisa, por nenga ku e tabata 
kore duru. 
Un di e miembronan di 
nos grupo a kai den kumin- 
samentu, pero esaki no a 
strob’é pa sigui kana. Pal’i 
muhé. 


Pos 
Pa yega ariba na e seru 
di di Santa Maria bo ta 
pasa riba ‘Subí di Mo’. Na 
man robes por mira kuantu 
daño e mata beyísima i palu 


di lechi ta hasi na nos ve- 
getashon endémiko. 
E biá aki, loke nos no a 
hasi durante nos promé ka- 
minata riba e ruta aki, Shei- 
la ku mi a pone atenshon pa 
nos lokalisá un pos na e si- 
tio. Nos a logra hañ’é i asta 
un otro mas. 
Algu bunita ta e echo 
ku un ruina ku tabatin na e 
sitio aki a haña bida nobo. 


Tabata e kas di kunuku di 
Pe Wanga. Su nietu Dani 
Crestian a laga drech’é 
bunita. 
Nos a topa mas kas òf 
rancho di kunuku bandoná, 
manera di famia Crestian. 
Hopi aña pasá tabata kunu- 
ku di Johan Kalkuleshi. E 
kunuku ta bandoná, meskos 
tambe e rancho di kunuku 
di Jose Janga. Lástima. 

KRALENDIJK 
– 
Komo parti di malesa ku ta 
afektando ref, Reef Renew- 
al Bonaire ta trahando na 
adaptá su strategia aktivo 
di restorashon di koral pa 
keda integrá ku e medida- 


Pa limitá daño 
Adaptashon strategia restorashon di koral 


nan ku ya a tuma pa limitá 
plamamentu di e malesa. 
Awor mas ku nunka, e 
fokùs di Reef Renewal Bo- 
naire ta riba kita diferente 
preshon genétiko ku tin ak- 
tualmente riba e nivel di in- 


munidat i agregá diversidat 
genétiko pa evitá ku ta a- 
fektá e populashon di koral. 
A base di ponementu di 
larva, ta kultivá un grado 
diverso di koral ku trata- 
mentu genétiko, mehorá 


e populashon resiliente i 
adaptá na retonan nobo. 
Ku 
populashon 
mas 
fuerte i mas diverso, Reef 


Renewal Bonaire ke kon- 
tribuí pa e preservashon 
potensial riba término largu 
di refnan na Boneiru. 


